**K I V O N A T**

***a VÁROSSTRATÉGIAI, IDEGENFORGALMI ÉS SPORT BIZOTTSÁG***

***2022. szeptember 27-i ülésének nyilvános jegyzőkönyvéből***

**154/2022. (IX.27.) VISB számú határozat**

A Városstratégiai, Idegenforgalmi és Sport Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság a Király utca 1-5. szám alatti ingatlanoknál megállási korlátozás bevezetéséről szóló 128/2022. (VI.21.) VISB számú határozatát visszavonja.
2. A Bizottság a belvárosban az alábbi várakozási korlátozások bevezetését támogatja azzal, hogy azok végrehajtására a körzet képviselőjével történt egyeztetést követően kerüljön sor:

A Bizottság támogatja, hogy a Fő tér 8. szám mögötti „Korlátozott várakozási övezet” közúti jelzőtábla kerüljön megszüntetésre, a Vas Megyei Levéltár mögötti szelektív hulladékgyűjtőnél a meglévő 2 db „X-jel” burkolati jelen kívül kerüljön felfestésre 1 db „X-jel” burkolati jel, a levéltár tömbbelső felőli kapujánál 1 db „X-jel” burkolati jel kerüljön felfestésre.

A Bizottság egyetért azzal, hogy a Kossuth Lajos utca 8. szám mögött a térkő burkolatú gyalogjárdán kerüljön 3 db forgalomkorlátozó elem „poller” kihelyezésre, a Hefele Menyhért utca 3-5. szám alatti ingatlan keleti oldalán az út mentén 2 db, a 48-as tér felé vezető lépcső előtt 1 db, a Fő tér 2. mögött a 48-as tér felé vezető gyalogos átjárónál 2 db „X-jel” burkolati jel kerüljön felfestésre.

A Bizottság támogatja, hogy a Bejczy István utca 1. és a Fő tér 45. szám által határolt területen 1 db, a Bejczy István utca 1-3. mögötti, un. „OTP garázsoknál” 1 db „X-jel” burkolati jel kerüljön felfestésre. A Fő tér 44. szám mögötti megállási korlátozás hatályának jelölése érdekében „Megállni tilos” közúti jelzőtábla és jobbra mutató nyíl kiegészítő tábla kerüljön kihelyezésre.

1. A Bizottság egyetért azzal, hogy a Németh Pál kollégium megközelítését biztosító szervízút Brutscher József utca felőli útcsatlakozásában kerüljön kihelyezésre a KRESZ 14. § (1) bekezdés n) pont (40. ábra) szerinti „Mindkét irányból behajtani tilos” közúti jelzőtábla „kivéve engedéllyel” kiegészítő tábla.

A behajtáshoz szükséges sorszámozott behajtási engedélyt, maximum 10 db-ot, a Városüzemeltetési Osztály adja ki a Kollégium kérelmére egy naptári évre.

1. A Bizottság támogatja, hogy a Szombathely, Veres Péter u. 9. szám megközelítését biztosító kapubejárónál parkolási terület maximum 2,00 m mértékben szélesítésre kerüljön. A pontos műszaki paramétereket (szélesség, burkolat, növény csere) Kérelmező egyeztesse a közútkezelői hozzájárulás kiadásához.
2. A Bizottság támogatja, hogy a Hübner utcából történő biztonságosabb kihajtási lehetőség biztosítása érdekében a Deák Ferenc u. 12. szám előtt kerüljön 1 db fizető parkoló megszüntetésre 3 db forgalomkorlátozó elem „poller” kihelyezésével.
3. A Bizottság támogatja, hogy a dr. Fodor József tér Sugár út útkereszteződés déli oldalán kerüljön kihelyezésre a KRESZ 15. § (1) bekezdés b) pont (61. ábra) szerinti „Várakozni tilos” közúti jelzőtábla, „40 m” és „kivéve OMSZ” kiegészítő tábla.
4. Bizottság felkéri a polgármestert, hogy a szükséges intézkedések megtételéről gondoskodjon.
5. A Bizottság kéri, kerüljön megvizsgálásra a Báthory u. – Domonkos u. kereszteződésében egy darab parkoló megszüntetésének lehetősége, és a vizsgálat eredményeként a javaslat kerüljön a Bizottság következő ülése elé.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a Bizottság elnöke

 /a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 1., 4. pontok esetén: azonnal

 2. pont esetén: 2022. október 31.

 3., 5. pontok esetén: 2022. december 31.

 6. pont esetén: 2022. november 30.

 8. pont esetén: a Bizottság következő rendes ülése

A kivonat hiteléül:

Szombathely, 2022. szeptember 29.

/: Iváncsics Lívia :/

jegyzőkönyvvezető